Troioù-kamm Alanig al Louarn/6 - Wikimammenn\nTroioù-kamm Alanig al Louarn/6\n◄ Teñzor Alanig Ar gouel er palez ►\nSetu Alanig adarre gwelet-mat gant ar roue. Nobl a bignas war e dron hag a gomzas a vouez uhel ha herr :\n« Laboused ha loened, paour ha pinvidik », emezañ, « grit peoc’h. Selaouit ac’hanoun, bras ha bihan, aotrounez hag itronezed, ha eankit doun en ho penn kement tra a c’hourc’hemennin d’eoc’h. Alanig a zo bet bremaik barnet d’ar maro, hag, e gwirionez, dellezet en deus eur maro kriz, ha den ne zislavaro ar varnerien. Bremaik, avat, Alanig en deus diskleriet d’in eur bern traou kuz. Evit e drugarekaat e lezan gantañ e vuhez hag e holl vadou. Va mignon eo adarre. Hiviziken eta e c’hourc’hemennan d’eoc’h saludi anezañ gant doujañs, e kement lec’h, heñ, e wreg hag e vugale. Ma en deus graet droug, — ha piou a zo gwenn e goustiañs ? — ma en deus graet droug, an droug-se a zo tremenet, ha gwalc’het e vezo dizale. Rak, warc’hoaz d’ar beure, kerkent savet an heol, Alanig a guitaio e gastell evit mont d’ober eur pirc’hirinerez hir da Roum, hag ac’hano ez aio pelloc’h, en tu all d’ar mor. D’ober pinijenn ez a di, war droad, eur vaz en e zourn hag eur bisac’h war e gein. A-benn eur bloaz ac’han e teuio en-dro. Lavarit d’ezañ kenavo, gant ho kalon, ha nann gant fae, diwar beg ho teod. Ha dalc’hit soñj mat eus an dra-mañ : an neb a zo mignon d’in ne zeuio ket mui da glemm dirazoun diwar-benn Alanig al Louarn, pe ker e kousto d’ezañ ».\nNeuze, Lip-e-Bao a sellas ouz Job hag ouz Lom.\n« Nag a boan gollet ! » emezañ. « Ar gwella tra hon eus da ober bremañ eo mont ac’han. Peogwir ez eo Alanig gwelet mat adarre, ni a vezo gwelet fall dizale. Eul lagad am eus kollet, hag aon am eus da goll an hini all. »\n« N’emaomp ket brao ganti », a lavaras Lom.\n« Deomp da gaout ar roue », eme Job, « rak eur vez eo pardoni torfedou ken bras da Alanig, eul loen hag a raio goap ouz Nobl kerkent ha m’en devo troet e gein ».\nJob ha Lom a yeas eta da gaout ar roue hag ar rouanez. Glac’haret-naet e oant. Lavarout a rejont kalz droug ouz o enebour. Nobl, avat, a lavaras d’ezo :\n« Peoc’h, mar plij ! N’hoc’h eus ket klevet ar pez am eus lavaret bremaik ? Alanig a vezo hiviziken va gwella mignon, ha ne blij ket d’in klevout e enebourien o tont da gonta d’in diwar e bouez an distera droug ».\nA-boan m’en doa peurechuet e gomzou ma roas ar roue urz d’e archerien da chadenna an daou istrogell ha d’o c’has d’ar prizon.\n« Ha bremañ, roue madelezus », eme Alanig, « ar gwella eus ar roueed, ez an da gemer hent an Itali, met eun dra a garfen kaout : eur sac’hig ler, da lakaat an tammouigou bara hag amann a vezo roet d’in evit an aluzen ».\nNobl a chomas eur pennad hep lavarout ger.\nSellout a reas ouz mestr an archerien :\n« Aotrou Krabanek, selaouit : Alanig a c’houlenn eur sac’h ler, ha n’em eus hini ebet da rei d’ezañ. Trouc’hit eun tamm kroc’hen a zaou droatad a hed hag a gement a lec’hed diwar gein an arz, ha grit gantañ eur sac’hig brao evit Alanig ».\nAlanig a dostaas ouz ar rouanez hag a lavaras d’ezi sioulik :\n« Itron gaer, diarc’hen oun : eur re votou a rafe kalz vad d’in evit va beaj. Job en deus eur re votou ler. Ne gav ket d’eoc’h e vefe dereat d’ezañ sikour ac’hanoun ha rei d’in unan anezo ? E wreg a c’hellfe ivez brao-tre dioueri ar re a zo bet paeet d’ezi evit he derou-mat. Ne gar ket bale, hag atao e vez en ti war he chaosonou. He botou a vezo louedet ha breinet war c’horre an armel, ha n’o devo talvezet da netra ».\nAr rouanez o vousc’hoarzas da Alanig.\n« Evidoc’h », emezi, « e tiouerint eur re votou pep hini ».\nHag e voe graet da Job ha d’e wreg diwiska o botou ler nevez, melen ha skedus, ha prenet evit eur c’haer a briz war blasenn Sant Kaourintin. Job hag e wreg a azezas war an douar evit kuzat o zreid diarc’hen, ken mezus ma oant.\nAlanig a dremenas e-biou d’ezo.\n« A ’ta ! » emezañ, « ho potou a zo bet graet evit va zreid ha va zreid evit ho potou. Eul ler eus ar re wella, eul liou eus ar re gaera. Enkrez hoc’h eus bet moarvat gant an diouer anezo, ha brasoc’h enkrez c’hoaz e santit en ho kalon o welout ar roue o vousc’hoarzin d’in. Kaer hoc’h eus bet poania, ha poania, o klask dont a-benn da goll ac’hanoun, n’eo ket talvezet d’eoc’h. Evel-se emañ ar bed. Keit ha ma vezin oc’h ober va beaj, pe gentoc’h, keit ha ma pado ho potou, ne vezin ket evit mirout da soñjal ennoc’h, en ho karantez, en ho madelez. Da c’hortoz, aotrou hag itron, Doue ho paeo, ha kenavo ! »\nAr vleizez a oa gourvezet war an douar hag a ouele gant ar vez. Ne oa evit lavarout netra. He c’homzou a chome berr e toull he gouzoug.\n« A ! » emezi a-benn ar fin, « an Aotrou Doue en deus binniget anezañ evit kastiza ac’hanomp abalamour d hor pec’hedou ».\nJob ha Lom, an eil e-kichen egile, a chome mut o-daou. Trist ha glac’haret e oant, chadennet evel laeron ha muntrerien, ha goapaet gant o brasa enebour.\nAlamg, evelato, a oa glac’haret ivez, pa Zeue soñj d’ezan eus ar c’haz : karet en dije c’hoari eun dro gamm bennak da Lip-e-Bao, evel d’an daou gompaer all.\nGwiska a reas e votou laeret, ha lavarout a reas da Nobl :\n« Va roue, roit d’in ho pennoz, ma kemerin hent an Itali. Gortoz a zo koll amzer, ha ne garan ket dalea ».\nNobla c’halvas e sekretour hag a c’houlennas digantañ :\n« Ha prest eo pelloc’h paperou Alanig ? » « Prest int, roue meur », a lavaras ar sekretour en eur ober eur stouadennig gant e benn ha gant e c’hlin\n« Diskouezit ! » eme ar roue.\nAr sekretour a roas dezañ ar baperenn.\n« Gwelomp hag-heñ eo mat evel-se », eme ar roue\nHag e lennas :\n« Aotre a zo roet da Alanig al Louarn da dremen dinec’h dre holl zouarou va rouantelez. Ha pedi a ran, me, Nobl roue Kerne, holl vistri ar broiou all da rei d’ezañ sikour ha skoazell bep gwech ma en em gavo en ezomm, e n’eus forz pelec’h, war zouar pe war vor ».\n« Mat-tre », eme Nobl.\nHag e sinas hag e lakaas e siell er c’horn, war boltred Alanig.\n« Dal ! Alanig, e c’hellit mont bremañ. »\nNobl a roas urz da aotrounez e lez, priñsed, duged ha baroned, da ambroug ar pirc’hirin e-pad eun abadenn. Mont a rejont da heul Alanig, mezus ha stouet ganto o fenn.\n« Roue », eme Alanig en eur vont kuit, « dalc’hit mat er prizon Lom ha Job, hoc’h enebourien vrasa. Dalc’hit chadennou teo en-dro d’o divrec’h, d’o divesker ha d’o gouzoug gant aon na zeufent a-benn d’en em zieubi. A ! soñjit, roue, soñjit mat : keit ha ma vezo an daou amprevan-se er prizon, e c’hellot beva eürus ha dianken. Met, ma legouez d’ezo en em denna diouz ar prizon, o ! neuze, diwallit, diwallit ! Touet ô deus e lazint ac’hanoc’h. »\nAlanig a guitaas palez ar roue. An anevaled, evel ma oa bet gourc’hemennet d’ezo, a ambrougas anezañ e-pad eur pennad hent. Ken trist e oa al louarn hag eun dremm ken glac’haret en doa gwisket ma tarzas dour an daerou e daoulagad meur a loen. Lammig ar c’had a ouele hag a zifronke kenañ-kenañ.\n« A ! Lammig paour ! » eme Alanig, « bremaik e vezo ret d’imp en em guitaat ha lavarout kenavo an eil d’egile. Pe vare en em welimp adarre? Piou ’oar? Ha beo e vezimp c’hoaz d’ar mare-mañ eus ar bloaz a zeu ? Daoust ha ne vezin ket bet lazet gant lakepoded, e meneziou gouez an Itali ? Petra ’fell d’eoc’h ? Pep hini en deus e blanedenn da heulia penn-da-benn war an douar-mañ. Met arabat gouela, paour kaez Lammig, arabat kaout ranngalon gant kennebeut a dra. Ma plij gant Doue, ni en em welo c’hoaz yac’h ha laouen, e palez ar roue Nobl ».\nLammig a sec’he an daerou a zevere puilh eus e zaoulagad penn-da-benn e fri. Alanig a gendalc’has :\n« A ! Lammig, c’houi hoc’h eus truez ouzin, c’houi a gompren gwelloc’h eget pep hini pegen hir, pegen risklus, pegen dañjerus eo va beaj. C’houi a oar e c’houzañv eur pirc’hirin naon ha sec’hed, tommder ha yenijenn, a-hed e hent, hag anken, dienez, nec’hamant, poan-galon, poan-spered ha droughirnez o veza pell diouz e vro. A ! Lammig, c’houi eo va gwella mignon. Grit eur pennadig hent ganin choaz. Me a gar kement beza e kompagnunez an dud a feson. Lavarit da Dourter ar maout dont ivez evit ma kavot berr ho hent o tont en-dro ».\nO klevout Alanig o fougeal anezañ, Lammig a oa lorc’h ennañ, me hen lavar d’eoc’h. Tourter en em gave mat ivez o soñjal er geot blazet-mat aotreet d’ezañ touza anezo kement ha ma karfe.\nE Kastell al Laer, gwreg Alanig a oa beuzet en he glac’har. Edo azezet war eur pallenn, o ouela dourek, hag en-dro d’ezi, he bugale a ouele douretoc’h choaz. Kredi a rae d’ezi e oa bet krouget he gwaz e palez ar roue. Pa welas Alanig o tont en ti, e sac’h war e skoaz hag e vaz-veaji en e zourn, e chomas souezet-maro.\n« Alanig », emezi, « petra a zo c’hoarvezet ? Lavar d’in ».\nAlanig a respontas :\n« Va gwreg muia-karet, kondaonet oun bet e lezvarn ar roue, ha barnet d’ar maro. Chadennet oun bet, er skeul oun pignet betek er bazenn diweza, ha va fenn a oa tremenet e skoulm lagadenn al las-kroug. Met Nobl ar roue a zo bet madelezus em c’heñver hag en deus pardonet d’in va fec’hedou. Dieubet en deus ac’hanoun diouz ar maro kriz, ha me am eus prometet d’ezañ ez in da Roum d’ober eur pirc’hirinerez. A-raok e guitaat em eus goulennet justis digantañ evit meur a dorfed tamallet d’in e gaou. Ha d’o zro, va zamallerien dinatur a zo bet taolet er prizon. Job ha Lom a zo bremañ o hirvoudi en deñvalijenn, gourvezet war eur gwele plouz, hag eur picherad dour en o c’hichen da derri o sec’hed ha da zistana o zerzienn. An aotrou Lammig a zo bet roet d’imp gant ar roue, ha d’imp da ober gantan ar pez a garimp, rak Nobl en deus lavaret : Alanig, tamallet ha tamallet e gaou oc’h bet gant Lammig. D’eoc’h da bardoni d’ezañ pe da gastiza anezañ ».\nLammig, pa glevas ar c’homzou-se, a zeuas da veza gwall livet hag a grogas da grena ha da grena kenañ. Trubuilhet e oa, hag e klaskas mont er-maez. Met, prim evel an holl lern, Alanig a reas eul lamm araozañ hag a serras an nor. Spontet, Lammig a hopas :\n« Sikour, sikour! Tourter, pelec’h emaoc’h ? Deuit buan, deuit buan ! Maro oun ! »\nNe hopas ket Lammig gwall bell, rak krabanou Alanig a waske d’ezañ toull e c’houzoug, ken na oa mui evit lavarout grik ha na stouas al loenig e benn, aet an daoulagad ennañ war o zu enep.\nSetu penaos e tegemere Alanig e amezeien en e di.\n« Deuit », eme al louarn d’e wreg, « deuit buan gant ho tent lemm hag ho stomok digor, ma welimp pegen mat eo al Lammig skouarnek-mañ. E gwirionez, evit ar wech kenta, e vo bet mat en eur feson bennak. A-hend-all eo bet e-pad e vuhez eur penn skañv ha diboell. Setu amañ graet gantañ. Bremañ eo dieub da damall ha da werza ac’hanoun kement ha ma karo ».\nGant o dent lemm ha gant o ivinou, Alanig, e wreg hag o zorad bugale a grogas gant al labour plijadurus. Al louarn a veule ar roue hag ar rouanez :\n« Bennoz d’ezo ! » emezañ « Biskoaz, paneveto, n’hor. bije bet da zebri eur c’hig ken tener. Bennoz Doue d’ezo ! Debrit, va gwreg, debrit, va bugale, debrit e-leiz ho kof, ha ma plij d’eoc’h ar c’hig gad, ho tad a bako gedon d’eoc’h c’hoaz. A ! me a zesko d’ezo ober goap ouz Alanig ! Me a zesko d’ezo derc’hel, eur wech all, o zeod en o genou. An hini a raio droug da Alanig ha d’e diegez, ker e kousto d’ezañ. A ! ken d’ezo beza deuet d’ar skol ganin ! Me am bije kelennet anezo. Rak, em skol-me, an dud desket a gav bepred da zeski ! »\nGwreg Alanig a c’houlennas digantañ : « Lavarit d’in, Alanig, penaos oc’h deuet a-benn d’en em denna ken brao-se diouz palez ar roue ».\n« O, va gwreg ,», a lavaras Alanig, « euriou hag euriou a vefe ret evit displega d’eoc’h penaos oun deuet a-benn da douella ar roue, da liva ar gevier d’ezañ bern war vern ha da damall, da werza, ha da lakaat kondaoni, d’o zro, va enebourien. Met ne guzan ket ouzoc’h : ar roue ne vezo ket mignon d’in e-pad pell amzer. Pa ouezo ar wirionez ez aio droug ennañ, droug spontus, kounnar ruz. Ha ma tegouez d’in, eur wech bennak goude se, tremen dre e balez, nag arc’hant nag aour n’o devo ar galloud d’am savetei. Ha zoken, hep tremen e-biou d’e balez, e teuio a-benn da lakaat warnoun e grabanou. Soudarded a gaso da Gastell-al-Laer, hag hor maro ne vezo ket pell. Rak Nobl a zo prim, ha pa vez kounnaret-ruz, gwaz a se d’an neb a vez a-enep d’ezañ. N’hon eus nemet eun dra d’ober : tec’hout. Tec’homp, ha tec’homp buan. Deomp d’eur vro sioul e-lec’h n’eus ket bet klevet ano morse eus Alanig al Louarn. Traonienn ar stêr Avon a zo didrouz. E Sant-Kouli, e Lotei pe e Pleiben, e tlefe beza brao beva e peoc’h. Eno n’eus trubuilh ebet, anken ebet, hag an avel a c’houez ken c’houek er gwez pupli, penn-da-benn d’ar stêr vras ! Ni a vevo eno, evel ma vev tud ar vro, ha den ne daolo evez warnomp. Eno e kavimp yer ha kilheien e-leiz. Ar yer eo ar pesked a garan ar gwella. Pesked gwir, darzed pe eun tamm silienn bennak, a vezo kavet er stêr pa zeuio Job pe Lom d’hor gwelout, … ma teuont eur wech. Met tec’homp buan, poent eo. Nobl en deus lezet ac’hanoun da redek, war-du Roum, a gred d’ezañ, abalamour d’ar c’harradou gevier am eur displantet d’ezañ. Lavaret em eus d’ezañ mont d’ar Yeun Elez, hag, e-kichen ar Youdig, e kavo teñzor burzudus ar roue Emerig. Warc’hoaz ez aio di, rak ar rouanez he deus mall da welout ar gwalennou talvoudus a gav d’ezi a zo kuzet dindan eun nebeut troatadou douar. Hogen, kaer o devo klask ha klask, ha turia, ha cheñch penn d’ar genn, ne gavint nemet gwriziou brug, mein ha pri libous. O ! o ! ha pa welo Nobl eo bet tapet genaouek ! … Lavarout a ran d’eoc’h ne garfen ket beza en e gichen d’ar mare-se, ha gwelloc’h e karfen beza e Leon eget e Kerne. Neuze, evit an eil gwech, ez afe va fenn er groug, hag al las a vefe risklet buan gant va enebourien, gant aon na zeufe Alanig a-benn da riskla e fri er-maez.\n« A ! va Alanig paour », a lavaras e wreg, « petra e teuimp da veza en eur barrez pell, e-lec’h n’hon eus na ti na park, nag anaoudegez na mignon, na kar na par ? Arnañ ne vank netra ebet d’imp. En eur c’hastell kaer emaomp o veva, hag uhel ha ledan eo ar mogeriou anezañ. Diskiant e vefe an neb a glaskfe beza re bar d’imp er vro-mañ. Ha pa vefe kelc’hiet hor c’hastell gant soudarded ar roue, petra ’ra se ? Boued a zo er c’heginou evit eur bloaz hag ouspenn, ha mar deo ret tec’hout eun deiz bennak, soñjit ez eus hentou a-walc’h dre zindan an douar da vont tre betek Brasparz, Sant-Riwall ha Komana. Gortozomp, Alanig. Betek-hen, n’eus ketaon da gaout. Gant eun dra oun gwall nec’het, avat. Prometet hoc’h eus mont d’ober eur pirc’hirinerez da Roum, hag ac’hano d’an tu all d’ar mor, ha gwall bec’hed a rafen o virout ouzoc’h mont di. A ! va Alanig, perak oc’h aet da brometi ? »\n« Arabat d’eoc’h beza nec’het, va gwreg paour », a lavaras Alanig. « Bevit dianken ha sec’hit ho taerou. Mar am eus prometet, soñjit ne oan ket evit ober a-hend-all ».\nAlanig a gendalc’has :\n« Mar n’em bije ket prometet mont d’ober eur pirc’hirinerez da Roum evit gwalc’hi va fec’hedou, e vijen bet krouget mil bell ’zo, ha ne garen ket koll va buhez war zigarez lavarout ar wirionez penn-da-benn. Ma n’eo ket eun dra gristen toui e gaou, n’eo ket kristen kennebeut lakaat unan da lavarout gevier en desped d’ezañ, ha va le, touet dre heg, n’en deus talvoudegez ebet. Ma n’eo ket ar gaera tra am eus graet em buhez, n’eo ket kennebeut ar brasa gaou. Gevier disparoc’h am eus displantet meur a wech, ha biskoaz n’em eus bet keuz. A ! va gwreg ha va bugaligou, evomp ha debromp. Al Lammig-mañ a zo tener-kenañ an tamm anezañ. Eul loenig kuilh eo, ha maget-mat. Biskoaz em buhez n’em eus tañvet kig gad par da hemañ. Debromp mat, ha goude e soñjimp petra eo ar fura d’ober : mont da veva e lec’h all, pe chom amañ, rak da Roum ne din ket ».\nNe oa ket peurechuet e gomzou gant Alanig, louarn laer, muntrer, mignon faos ha digristen, pa voe klevet e toull an nor eur vouez o hopal :\n« Lammig ! Lammig ! »\nE oa Tourter ar maout. Leuniet en doa e gof el liorz. Aet e oa skuiz o c’hortoz e vignon, hag e teue da lavarout d’ezañ e oa poent sevel ha kemer en-dro hent Kemper-Kaourintin.\n« Lammig », emezañ, « n’oc’h ket prest c’hoaz ? Poent eo. Soñjit e vo noz teñval a-raok ma vezimp degouezet er gêr ».\nAlanig a glevas anezañ. Mont a reas d e gaout.\n« Na hopit ket ken kreñv-se », eme al louarn. « Kañv a zo em zi, pe, ma n’eus ket c’hoaz, e vo marteze dizale ! Va gwreg a zo glac’haret-naet abalamour em eus prometet mont da Roum. Eun derzienn domm a zo warni, ha n’oun ket evit mont dirazi da frealzi anezi. Kerkent ha ma wel ac’hanoun e yud hag e c’harm :\n« Ha setu emaoc’h aze, loen divalo, gwaz digar, tad dinatur, pa zilezit ho kwreg hag ho pugale evit mont da redek broiou estren ? » Ha gouela a ra goude, paour kaez Tourter, gouela a ra da lakaat kalon unan da vankout gant he daerou, he c’hlemmou hag he difronkadennou. N’eus nemet unan hag a vez gouzañvet en he c’hichen : Lammig. An aotrou Lammig a zo ken desket ha ken leun a furnez! Gant komzou flour e lavar d’ezi sec’ha he daerou ha digeri dor he c’halon ma kerzo dioutañ an anken ha ma paro enni adarre heol drant al levenez. Rei a ra d’ezi kenteliou hag aliou mat da heulia e-pad ar bloaz hir, keit ha ma pado va firc’hirinerez. O ya, Tourter, klañv eo va gwreg, klañv-bras ; n’emañ ket ganti zoken he holl skiant vat. Gant ma ne zeuio ket he c’hleñved da wasaat ! Lammig en deus prometet d’in e chomo da veilha anezi henoz ha da soursial outi en deiziou war-lerc’h betek ma vezo pare. Lammig a zo ken douget d’ober vad d’an dud doaniet ! Ret e vo d’eoc’h eta, aotrou Tourter, distrei hoc’h-unan da Gemper. Diaes e kavan o welout ac’hanoc’h oc’h ober hent hep Lammig. Unan o veaji a gav hir e arnzer. Daou o veaji a gav berr o hent. Arabat maga evit se an distera kasoni ouzimp. Ar pez a zo degouezet n’eo ket degouezet dre va faot, nemet dre faot ar blanedenn. Pep hini war an douar en deus e groaz da zougen. Klevit : a-raok mont kuit eus ar c’hastell, touzit c’hoaz ha kasit ganeoc’h en ho kodell eun nebeut begadou geot flour, geot tener, geot blazet-mat. Me a gar atao chaokat pe suna eun dra bennak pa vezan o veaji. Berroc’h e kavan va hent. Lod a gar butuni. Me ne vutunan ket. Evelato, evit va amezeien em eus atao eur yalc’had pe ziou …»\n« Bennoz Doue d’eoc’h, Alanig, bennoz ! Ne vutunan ket kennebeut, ha ne garan na chaokat na suna a-hed an hent, ha va c’hof a zo leun a c’heot ken mat en deus plijet d’eoc’h rei d’in aotre da zebri anezo kement ha ma karen. Trugarez, ha kenavo. Ne zizoñjin ket ho madelez, hag e palez ar roue e veulin ac’hanoc’h, ha ne gavot ket eno brasoc’h mignon egedoun ».\n« Ezomm bras am eus da veza difennet er palez », a lavaras Alanig, « rak, mar doun bremañ unan eus ar re a zo gwelet ar gwella e palez ar roue Nobl, e soñjan ivez ez an er-maez eus ar vro, hag e-pad eur bloaz e tro alies an avel. Daoust hag e vezin gwelet mat a-benn ar bloaz mare-mañ, eur wech deut en-dro ? N’ouzon dare, rak va enebourien a oar teodegi mat, hag o zeod binimus a oar flemma gwasoc’h eget hini an naered. A ! Tourter, diwallit outo, ha, war zigarez difenn ar’hanoun, arabat d’eoc’h lavarout anezo na droug na mad. Tec’hit diouto ».\nAlanig a roe da Dourter aliou, goustadik, hag e oa voulouz en e vouoz. Ar maout a oa bet darbet d’ezañ gouela.\n« O », emezañ. « gouzout a ran penaos prezeg, ha n’emañ ket va micher ganin da zeski ».\nNeuze, Alanig a furchas en e c’hodell, hag e tennas dioutañ eul lizer.\n« Sell ! Tourter », emezañ, « eul lizer evit ar roue Nobl. Kerkent degouezet e Kemper, it d’ar palez da rei d’ezañ al lizer-mañ eus va ferz. Warc’hoaz d’abardaez dan diwezata ».\n« Mat ! aotrou Alanig, graet e vezo hervez ho kourc’hemennou, nemet gwall nec’het oun gant eun dra : n’em eus nemet eur c’hodell em chupenn, hag ez eus enni kalz traou, ha ma tegouezfe d’in terri pe distaga ar siell hoc’h eus lakaet war al lizer e vefen gwelet fall gant ar roue Nobl ».\n« Gwir! » eme Alanig. « Mat ! Selaouit: eur sac’h am eus em c’hambr, eur sac’h ler, nevez-flamm, bet trouc’het an danvez anezañ diwar gein Lom an arz. Ennañ ne vezo na pleget na roget al lizer, na torret diwarnañ ar siell goar ».\nHag Alanig a gemeras e lizer en-dro a-dre daouarn Tourter, a redas d’ar sal, a gemeras ar sac’h ler, a lakaas ennañ, e-lec’h al lizer siellet, penn mantrus ar paour kaez Lammig, ruz e ziouskouarn hir gant ar gwad kaledet.\nE wreg a oa o peurechui krignat eur vorzed c’had. C’hoarzin a reas o welout he gwaz o lakaat ar penn gad er sac’h ler.\nAlanig a zeuas da gavout Tourter.\n« Setu », emezañ. « Lakait ar sac’h-mañ ouz ho choug. Ha dreist-holl, na glaskit ket gouzout penaos em eus graet ar skoulm war c’henou ar sac’h, gant aon da zizober anezañ. Rak, lavarout a ran d’eoc’h, ne zeufec’h ket a-benn d’ober anezañ en-dro. Hag ar roue a lavaro e viot bet o klask gwelout petra a oa en diabarz (ar pez na vefe ket gwir koulskoude). N’eus nemet daou zen er bed hag a oar ober ar skoul mou-se : Nobl ha me, ha den all ebet. Taolit evez eta. Mar deo roet ar sac’h d’ar roue gant ar skoulm heñvel-rik ouz doare skoulm ar roue, neuze e viot gwelet-mat. Em lizer em eus goulennet evidoc’h eur vedalenn aour. Ha plijout a ra d’eoc’h ? »\n« O, Alanig, n’em eus ket dellezet kemend-all »:\nHa Tourter a oa ken laouen ma ne oa mui evit chom en e blas, ha ma ne rae nemet dañsal ha lammat eus a gleiz a zehou, hag eus a zehou a gleiz, aet e benn gwall skañv gant ar blijadur.\n« A, Alanig », emezañ, « gwelout a ran bremañ e karit ac’hanoun ha ne glaskit nemet va brasa mad. Ha pa vezo gouezet e Kemper oun bet karget da zougen d’ar roue eul lizer siellet hag eur sac’had traou kuz, ha pa vezo spilhennet eur groaz aour war va bruched, soñjit ! pebez enor evidoun-me, me ha n’ouzon na lenn na skriva ! …O, penaos ho trugarekaat ? Nann, morse ne veulin ac’hanoc’h a-walc’h ! »\nHa Tourter a benndaoulinas, hag a bokas da dreid Alanig.\n« Bremañ », emezañ, « ez an kuit. Ha penn-da-benn an hent e pedin evit yec’hed holl dud ho ti ».\n« Kenavo ’ta, Tourter. Ac’han d’ar bloaz a zeu, ma tegouez d’in, a-benn neuze, beza, evel bremañ, beo ha yac’h ! »\n« Kenavo, Alanig, ha beaj vat ! »\nTourter a zegouezas diouz an noz e Kemper. Antronoz vintin, pa voe bodet, e sal vras ar palez, holl aotrounez al lez, Tourter a yeas da gavout ar roue.\nA-boan ma oa deut ar maout er sal, Nobl a welas ar sac’h ler, ar sac’h en doa roet da Alanig, ar sac’h a oa bet trouc’het diwar gein an arz.\n« Petra, Tourter ? Penaos ? A belec’h emaoc’h o tont ? N’eo ket sac’h beaj Alanig an hini eo ? Daoust hag ez eus c’hoarvezet gantañ eur gwalleur bennak ? Klañv eo ? Maro eo ? Komzit buan, Tourter, ha roit d’in kelou eus va gwella mignon ».\n« Roue », eme Dourter, « setu amañ e sac’h. Eul lizer a gavot ennañ. Ganimp hon-daou eo bet skrivet, ha zoken me eo an hini en deus skrivet ar pennad brasa anezañ ».\n« Gwelomp petra a zo e-barz », a lavaras ar roue.\nNeuze e voe galvet Dipadapa ar gwiñver, sekretour bras ar roue ha noter ar palez. E vicher a oa lenn d’ar roue al liziri skrivet-fall ha skriva e holl baperou. Gouzout a rae meur a yez ouspenn ar brezoneg. Ar galleg a zeue gantañ brao-tre, hag al latin hag ar gregach brao a-walc’h. Eul loen desket eta. Nobl a c’halvas ivez Lip-e-Bao. Dipadapa a ziskoulmas al las, ha Lip-e-Bao a lakaas e zourn er sac’h evit kemer ar paperou.\n« O, met … petra ’santan en diabarz ? » eme ar c’haz.\nHag eus ar sac’h e voe tennet penn ar c’had lazet !\nAn holl a chomas souezet-maro. Ar roue a yeas droug ruz ennañ.\n« A ! » emezañ da Dourter, « setu aze ar paperou a zo bet roet d’eoc’h gant Alanig ? Liziri trist, e gwirionez, ha skrivet gant gwad e-lec’h liou, ha gant eur gontell e-lec’h gant eur bluenn ! Penn Lammig an hini eo, hep douetañs ebet. A ! Alanig, al loen divalo, me ’garfe gwelout anezañ eur wech c’hoaz tost ouz va daoulagad hag ouz va c’hrabanou ! … Glac’haret oun dreist muzul ! »\nNeuze, Skilfog an tigr a dostaas ouz ar roue hag a lavaras d’ezañ :\n« N’eo ket dereat d’eur roue beza glac’haret evit ken nebeut a dra. Eul Lammig muioc’h pe nebeutoc’h e gwaremmou bro Gerne, an dra-se ne gont ket. N’eo ket dleet d’eur roue kaout keuz d’eul loenig ken dister ».\nAr roue a respontas :\n« Dleet eo d’in kaout keuz ha glac’har, rak touellet oun bet gant an Alanig-se, an amprevan-se, evel ma n’oun ket bet touellet morse c’hoaz. Eur vez eo evidoun. Va gwella mignoned am eus taolet er prizon, chadennou am eus staget ouz o daouarn, ouz o zreid, ouz o gouzoug. Lom a zo bet diskroc’henet e gein evit ober eur sac’h ler d’an amprevan da vont d’ober e birc’hirinerez, hag, en e gichen, Job ar bleiz, gourvezet war ar plouz, a hirvoud truezus. N’o deus bet tamm ebet da zebri neizeur d’o c’hoan, hag edon o soñjal dizeria ha laza anezo goustad dre ar sec’hed hag an disvoued. Pa soñjan e oant o-daou baroned em lez ! Ha, ken d’in beza chomet hep selaou va gwreg ! Hi eo an hini a zo kaoz eus ar pez a zo c’hoarvezet. Pedet hag aspedet he doa ac’hanoun da rei d’al louarn brein kement tra a c’houlenne. N’em eus ket bet bolontez start a-walc’h ha n’em eus ket kredet he dislavarout gant eun nann krenn ha kras. A ! bremañ em eus abeg da hirvoudi d’am zro ha da gaout keuz ha glac’har ! »\n« Nobl », a lavaras Skilfog, « selaouit ac’hanoun : perak klemm ha kaout keuz ? An droug a zo graet ha n’emañ ket d’ober. Met ma n’emañ ket an droug evit beza disc’hraet, e c’hell marteze beza pardonet hag ankounac’haet dre rei eun digoll da Lomm ha da Job. Roit d’ezo Tourter, rak heñ eo an hini en deus aliet Alanig da laza al Lammig kaez. Lavaret en deus dirak an holl bremaik : Roue, eul lizer a gavot amañ. Ganimp hon-daou eo bet skrivet, ha, zoken, me eo an hini en deus skrivet ar pennad brasa anezañ.\n« Gwelet hoc’h eus ivez bremaik peseurt lizer souezus a zo bet kavet er sac’h ! An hini a laz a dle beza lazet, pe n’eus justis ebet war an douar. Roit urz da zichadenna an daou brizoniad, digorit d’ezo dor ar prizon, ha roit d’ezo Tourter, da grouga, da fuzuilha pe da zebri, hervez o c’hoant pe o naon. Evel-se, Job a Lom a zizoñjo ar wall zismegañs bet graet d’ezo, hag a servijo ac’hanoc’h e-giz a-raok, evel servijerien feal ha leal. Goude e soursiimp ouz Alanig. »\nNobl a selaoue aliou Skilfog gant kalz a blijadur. Lavarout a reas d’ezañ :\n« Ar pez a lavarit a blij d’in kenañ, ha n’em eus kavet en ho komzou nemet skiant vat ha furnez dispar. Graet e vezo hervez ho c’hoant. It ’ta da zigeri dor ar prizon, ma teuio Job ha Lom d’am c’havout, ha lavarit d’ar porzier seni kloc’h ar palez, ma vezo bodet dioustu va holl varoned en-dro d’in, ma lavarin d’ezo oun bet touellet gant Alanig, ha ma klevint eo bet a-viskoaz Job ha Lom gwir vignoned d’in, hag e roan d’ezo Tourter evit eun digoll eus an dismegañs o deus gouzañvet ».\nDigoret e voe kerkent dor ar prizon. An daou brizoniad a zeuas kamm-digamm, rak skuiz e oant ha naon o doa, da gavout o roue. Ar porzier a vrallas kloc’h bras ar palez. Ar varoned hag an duged a oa chomet hep dont d’al lez er mintinvez-se a zeredas war an taol d’ar sal vras e-lec’h ma oa bodet ar peurvuia eus ar varoned all.\nNobl a bignas war e dron hag a lakaas war e benn e gurunenn aour. Pa voe bodet an holl, ha sioul kement hini, ar roue a lavaras :\n« Selaouit, aotrounez, eur c’helou mat. Setu amañ dirazoc’h Job ha Lom en eun doare mantrus. Dismegañs vras o deus gouzañvet abalamour int bet tamallet e gaou. Evit o digoll e tisklerian dirak va lez eo, evelkent, an arz hag ar bleiz va gwella mignoned etre va mignoned wella. Ouspenn dismegañs, naon o deus gouzañvet er prizon, hag hizio zoken, n’o deus ket bet eur begad da zebri. Evit o digoll eta, digoll hizio, ha digoll en amzer da zont, e roan d’ezo ha d’o bugale, Tourter ar maout, e wreg, e vugale hag e ouenn keit ha ma vezo al liou anezo war an douar, da lavarout eo, da viken ».\nNobl a droas e benn war-du an daou brizoniad (an daou-mañ a vousc’hoarze hag a selle gant daoulagad avius ouz ar paour kaez Tourter, rak naon bras o doa) hag a lavaras d’ezo :\n« Va mignoned reuzeudik, aotre a roan d’eoc’h da daga kement hini eus gouenn Dourter a gavot war ho hent, e n’eus forz pelec’h : er c’hoad, war an hent bras, er c’horniou doun, er park pe er c’hraou. Aotre a roan d’eoc’h ivez d’ober droug da Alanig ha d’e ouenn kement ha ma karot, hag ar muia a vezo ar gwella. Ankounac’hait an droug am eus graet d’eoc’h, ha bezit hiviziken sujidi leal evel a-raok. Baroned oc’h bet anvet, bloaz ’zo. Adalek an deiz hizio oc’h anvet priñsed, hag, el lec’hiou ma komz ouzin an aotrounez diskabell, e roan aotre d’eoc’h da zerc’hel ho tog war ho penn. Setu ».\nLom, Job hag ar roue a sinas ar peoc’h. Ar maout a voe lazet ha debret, hag e ouenn a voe argaset e pep korn ar rouantelez. En deiz-se e voe enaouet evel eun tantad tangwall ha na vezo ket lazet ken ar gasoni villiget a vag an eil ouz egile gouenn Dourter ha gouenn Job, da lavarout eo, an deñved hag ar bleizi. Ha bremañ e welomp ar gasoni-se oc’h ober he reuz dre ar bed : kerkent ha m’en em gav dirak eun oanig, ar bleiz a ziskrogn e zent hag a ra eul lamm war al loenig paour. Hag ar gwasa, kredi a ra emañ ar justis a-du gantañ. Biskoaz ne vezo teneraet e galon, rak en e yaouankiz, ar vamm vleizez he deus desket d’ezañ istor ar ouenn adalek Job, ha fellout a ra d’ezañ veñji e dad-koz. Ken didruez eo deuet ar bleizi da veza e-keñver en deñved ma lavaromp-ni eus eun den kriz : hennez en deus eur galon vleiz.\nMet arabat dizoñjal eo bet Lom ha Job er prizon, hag int bet goapet zoken gant o mignoned koz ha disvouedet a-berz ar roue, dre c’hevier Alanig. Dereat eo e vezint enoret kement ha ma ’z int bet disprizet ha dismegañset. N’eo ket gwir ? Eo.\nSetu perak en deus Nobl ar roue gourc’hemennet e vezo gouel ha fest er palez en o enor d’ezo o-daou, e seizvet pennad al levr-mañ.\nAdtapet diwar « https://br.wikisource.org/w/index.php?title=Troioù-kamm_Alanig_al_Louarn/6&oldid=28119 »\nKemmoù diwezhañ degaset d'ar bajenn-mañ d'an 24 Du 2011, da 17:51.


Kurzbiographie von Nelson Mandela auf Geolino - [ Deutscher Bildungsserver ]\nKurzbiographie von Nelson Mandela auf Geolino - Deutscher Bildungsserver\nh t t p s : / / w w w . g e o . d e / g e o l i n o / m e n s c h / 2 6 8 5 - r t k l - w e l t v e r a e n d e r e r - n e l s o n - m a n d e l a\n[ Kurzbiographie von Nelson Mandela auf GeolinoLink defekt? Bitte melden! ]\nSüdafrika (Staat), Apartheid, Biografie, Mandela, Nelson, Rassentrennung,


Avañturioù Zett - Breton simple pour apprenants - Denise Lefranc, Keit Vimp Bev\n> Livres en breton >Breton simple pour apprenants>AVAÑTURIOU ZETT\nOuvrage pour les enfants en breton.\nNiveau de lecture du breton : 1/5\nUr c'haier kozh adkavet gant daou vugel er solier o kontañ buhez ur plac'hig, gwechall-gozh, war ar maez.\nPiv oa Zett ?


M. Virginia Leslie\nSteve Wise Wise\nProfessor Albert Logjes signed 2019-10-08 02:39:56 -0400\nSilvana Salerno signed 2019-10-08 02:37:56 -0400\nMireille Gleizes signed 2019-10-08 02:30:29 -0400\nk danowski signed 2019-10-08 02:22:46 -0400\nAlina Dollat signed 2019-10-08 02:14:03 -0400\npeter elsbury signed 2019-10-08 02:06:25 -0400\nPaul Drake signed 2019-10-08 02:04:22 -0400\nJoe Good signed 2019-10-08 02:01:04 -0400\nM. Virginia Leslie signed 2019-10-08 01:56:59 -0400\nTina Langhaeuser signed 2019-10-08 01:51:05 -0400\nMuhannad Faza signed 2019-10-08 01:43:20 -0400\nSue Nuccio signed 2019-10-08 01:35:02 -0400\nSusan Stout signed 2019-10-08 01:31:10 -0400\nSue Hoover signed 2019-10-08 01:28:15 -0400\nAnushka Drescher signed 2019-10-08 01:28:04 -0400\nSusan Caswell signed 2019-10-08 01:27:54 -0400\nDON’T GIVE SUPPORT TO THESE TYRANTS, MURDERERS AND OPPRESSORS OF THE MOST HORRIFIC KIND\nDennis Kane signed 2019-10-08 01:25:53 -0400\nBrian Miller signed 2019-10-08 01:16:34 -0400\nPhilip Ratcliff signed 2019-10-08 01:15:56 -0400\nValerie Snyder signed 2019-10-08 01:08:04 -0400\nNeven Alnajjar signed 2019-10-08 01:07:18 -0400\nAaliyah Zahra signed 2019-10-08 01:07:13 -0400\nBianca Molgora signed 2019-10-08 01:06:10 -0400\nEric Steele signed 2019-10-08 01:05:47 -0400\n@AnissaNain2 tweeted link to this page. 2019-10-08 01:00:44 -0400\nDear @enriqueiglesias, You work with @save_children but did you know that a Yemeni child dies every 10 mins due to Saudi bombing? Help save Yemeni children by canceling your Feb 2020 concert at #WinteratTantora festival #BoycottSaudi #YemenCantWait https://www.codepink.org/enriquedontgotosaudi?recruiter_id=846650\nAnissa signed 2019-10-08 01:00:36 -0400\nJo Lane signed 2019-10-08 00:59:02 -0400\nCancel now and your soul will thank you!\nPatty Linder signed 2019-10-08 00:51:55 -0400\nSteve Wise Wise signed 2019-10-08 00:49:52 -0400\nJovohn Hornbuckle signed 2019-10-08 00:49:50 -0400


2662 Se 19th Ct # 205-e, Homestead, FL, 33035 - Photos, Videos & More!\n2662 SE 19th Ct # 205-E Homestead, FL\nNeighborhoodKEYS GATE CONDO NO ONE\nRemodeled kitchen, white wood cabinets with Corian counter tops, brand new porcelain floors throughout , eat in kitchen, this is the biggest 2/2 model with 1160 sqft.. home was freshly painted, washer and dryer inside the unit plus Accordion Hurricane Shutters, side by side screen balcony, master bedroom open to the balcony, easy to show property is vacant, enjoy all the community amenities, Pool, Jacuzzi, Gym, multiple pool table and much more, see to believe.\nBilliardRoom, Clubhouse, FitnessCenter, Pool, RecreationFacilities, Sauna\nBreakfastArea, EatinKitchen, LivingDiningRoom, WalkInClosets, EntranceFoyer, FirstFloorEntry, Pantry\nI have a question about MLS# A10953536 at 2662 SE 19th Ct # 205-E\nI'd like a Video Tour of MLS#A10953536 located at 2662 SE 19th Ct # 205-E


Ch'ien-ta-hu-shan, Liaoning, PageNation.com\nCh'ien-ta-hu-shan, Liaoning is geographically located at latitude 41° 36' 54" North of the Equator and longitude 122° 9' 7" East of the Prime Meridian on the Map of World. The following locations related to it are represented by the nearest distances two points and may not be nearest by road.\nPage was generated in 363 milliseconds on 2020-08-05 18:57 UTC.


metadata/md5-cache/chromeos-base/ec-utils-0.0.2-r7635 - third_party/overlays/chromiumos-overlay - Git at Google\ncos / third_party / overlays / chromiumos-overlay / f99527e018b593227f351fe200440718b465fca0 / . / metadata / md5-cache / chromeos-base / ec-utils-0.0.2-r7635\nblob: bd9d03504b921008e4897b4ba6d66353cc5a19f9 [file] [log] [blame]\nDEFINED_PHASES=compile info install postinst preinst setup unpack\nDEPEND=dev-embedded/libftdi:= dev-libs/openssl:0= virtual/libusb:1= unibuild? ( !generated_cros_config? ( chromeos-base/chromeos-config ) generated_cros_config? ( chromeos-base/chromeos-config-bsp:= ) ) sys-apps/baselayout\nDESCRIPTION=Chrome OS EC Utility\nIUSE=static unibuild -updater_utils cros_host +cros_ec_utils cros_host cros_workon_tree_deab483754cdb9e9af2f15f2631eca657f0e7d65 ec_firmware_asurada ec_firmware_atlas ec_firmware_atlas_ish ec_firmware_bds ec_firmware_cheza ec_firmware_coral ec_firmware_cr50 ec_firmware_cyan ec_firmware_dedede ec_firmware_dingdong ec_firmware_dragonegg ec_firmware_elm ec_firmware_endeavour ec_firmware_eve ec_firmware_eve_fp ec_firmware_fizz ec_firmware_flapjack ec_firmware_glkrvp ec_firmware_grunt ec_firmware_hadoken ec_firmware_hammer ec_firmware_hatch ec_firmware_hatch_fp ec_firmware_hoho ec_firmware_jacuzzi ec_firmware_jerry ec_firmware_kalista ec_firmware_kukui ec_firmware_llama ec_firmware_lux ec_firmware_meowth ec_firmware_meowth_fp ec_firmware_minimuffin ec_firmware_mushu ec_firmware_nami ec_firmware_nami_fp ec_firmware_nautilus ec_firmware_nefario ec_firmware_nocturne ec_firmware_nocturne_fp ec_firmware_oak ec_firmware_oak_pd ec_firmware_octopus ec_firmware_orchestra ec_firmware_palkia ec_firmware_plankton ec_firmware_poppy ec_firmware_rammus ec_firmware_reef ec_firmware_ryu ec_firmware_ryu_p4p5 ec_firmware_ryu_sh ec_firmware_ryu_sh_loader ec_firmware_samus ec_firmware_samus_pd ec_firmware_scarlet ec_firmware_soraka ec_firmware_staff ec_firmware_strago ec_firmware_trogdor ec_firmware_twinkie ec_firmware_wand ec_firmware_whiskers ec_firmware_zinger ec_firmware_zoombini ec_firmware_zork ec_firmware_extra_asurada ec_firmware_extra_atlas ec_firmware_extra_atlas_ish ec_firmware_extra_bds ec_firmware_extra_cheza ec_firmware_extra_coral ec_firmware_extra_cr50 ec_firmware_extra_cyan ec_firmware_extra_dedede ec_firmware_extra_dingdong ec_firmware_extra_dragonegg ec_firmware_extra_elm ec_firmware_extra_endeavour ec_firmware_extra_eve ec_firmware_extra_eve_fp ec_firmware_extra_fizz ec_firmware_extra_flapjack ec_firmware_extra_glkrvp ec_firmware_extra_grunt ec_firmware_extra_hadoken ec_firmware_extra_hammer ec_firmware_extra_hatch ec_firmware_extra_hatch_fp ec_firmware_extra_hoho ec_firmware_extra_jacuzzi ec_firmware_extra_jerry ec_firmware_extra_kalista ec_firmware_extra_kukui ec_firmware_extra_llama ec_firmware_extra_lux ec_firmware_extra_meowth ec_firmware_extra_meowth_fp ec_firmware_extra_minimuffin ec_firmware_extra_mushu ec_firmware_extra_nami ec_firmware_extra_nami_fp ec_firmware_extra_nautilus ec_firmware_extra_nefario ec_firmware_extra_nocturne ec_firmware_extra_nocturne_fp ec_firmware_extra_oak ec_firmware_extra_oak_pd ec_firmware_extra_octopus ec_firmware_extra_orchestra ec_firmware_extra_palkia ec_firmware_extra_plankton ec_firmware_extra_poppy ec_firmware_extra_rammus ec_firmware_extra_reef ec_firmware_extra_ryu ec_firmware_extra_ryu_p4p5 ec_firmware_extra_ryu_sh ec_firmware_extra_ryu_sh_loader ec_firmware_extra_samus ec_firmware_extra_samus_pd ec_firmware_extra_scarlet ec_firmware_extra_soraka ec_firmware_extra_staff ec_firmware_extra_strago ec_firmware_extra_trogdor ec_firmware_extra_twinkie ec_firmware_extra_wand ec_firmware_extra_whiskers ec_firmware_extra_zinger ec_firmware_extra_zoombini ec_firmware_extra_zork cros_host unibuild generated_cros_config\nRDEPEND=dev-embedded/libftdi:= dev-libs/openssl:0= virtual/libusb:1= sys-apps/baselayout\n_eclasses_=cros-constants\tbf71cd1168b6441b64a8cdbc06c36eda\tcros-credentials\t4fd98ebbff6a1534ca9a89547e13dc92\tcros-ec-board\t60f862a1c8ea2789e2181e5539a084fe\tcros-unibuild\t1705aff271243014135de65988f2348f\tcros-workon\tff9970684d10d2d8723e60d6060d5068\teutils\t06133990e861be0fe60c2b428fd025d9\tflag-o-matic\t5d5921a298e95441da2f85be419894c0\tgit-2\td6a1d7d3b4c4fff2fba86e3f53beeb0f\tmultilib\t2477ebe553d3e4d2c606191fe6c33602\ttoolchain-funcs\t2237e0dad80252483b9faa240a43ce2a\tuser\t7c566af8c48023219fd63246e88d6621


Do. 12. Nov. 2020 PetraM 13/11/2020 - 09:16 897\nMi. 11. Nov. 2020 PetraM 12/11/2020 - 09:01 1091\nDi. 10. Nov. 2020 PetraM 11/11/2020 - 09:07 796\nMo. 09. Nov. 2020 PetraM 10/11/2020 - 08:59 1103\nSo. 08. Nov. 2020 PetraM 09/11/2020 - 04:55 1024\nSa. 07. Nov. 2020 PetraM 08/11/2020 - 20:13 956\nFr. 06. Nov. 2020 PetraM 07/11/2020 - 20:29 981\nDo. 05. Nov. 2020 PetraM 06/11/2020 - 09:42 922\nMi. 04. Nov. 2020 PetraM 05/11/2020 - 09:26 841\nDi. 03. Nov. 2020 PetraM 04/11/2020 - 10:09 683\nMo. 02. Nov. 2020 PetraM 03/11/2020 - 09:14 914\nSo. 01. Nov. 2020 PetraM 02/11/2020 - 09:34 911\nSa/So 31. Okt. 2020 PetraM 01/11/2020 - 23:16 766\nFr/Sa 30. Okt. 2020 PetraM 31/10/2020 - 19:53 974\nDo. 29. Okt. 2020 PetraM 30/10/2020 - 09:15 951\nMi. 28. Okt. 2020 PetraM 29/10/2020 - 08:54 862\nDi. 27. Okt. 2020 PetraM 28/10/2020 - 09:42 1001\nMo. 26. Okt. 2020 PetraM 27/10/2020 - 09:42 943\nSo. 25. Okt. 2020 PetraM 26/10/2020 - 09:40 837\nSa. 24. Okt. 2020 PetraM 25/10/2020 - 17:30 886\nFr. 23. Okt. 2020 PetraM 24/10/2020 - 13:20 811\nDo. 22. Okt. 2020 PetraM 23/10/2020 - 08:22 777\nMi. 21. Okt. 2020 PetraM 22/10/2020 - 09:00 946\nDi. 20. Okt. 2020 PetraM 21/10/2020 - 08:11 792\nMo. 19. Okt. 2020 PetraM 20/10/2020 - 08:57 856


Mango Garden, San José - Fotos, Número de Teléfono y Restaurante Opiniones - TripAdvisor\nMango Garden, San José\n6154 Bollinger Rd, San José, CA 95129-3068\nTailandesa, Malaya, Asiática, Menús vegetarianos, Opciones veganas\nUn buen lugar para un almuerzo de grupo\nBueno sin contar un almuerzo!!\nExcelente comida, servicio rápido!\nBuen lugar para disfrutar de una comida\nAuthenatic comida asiática\nGenial malayo y comida tailandesa\nPelan la cola del camarón!\nDirección: 6154 Bollinger Rd, San José, CA 95129-3068\nNúmero de teléfono: +1 408-446-4440


PostDoc Arkiv | Nunatsinni Ilisimatusarnermik Siunnersuisoqatigiit\nPostDoc’inngorniartoq: Lorenz Meire Sammivik: Pinngortitaq Qulequtaq: The melting of the Greenland Ice Sheet and its impact on fjord biogeochemistry (Indlandsisen nedsmeltning og dens indvirkning på…\nPostDoc’inngorniartoq: Michael Lynge Pedersen Sammivik: Peqqinneq Qulequtaq: Aspects of Diabetes Epidemiology and Diabetes Care in Greenland. Ten Years of Observation. (Aspekter af diabetes epidemiologi og…\nPostDoc’inngorniaq: Dorte Søgaard Sammivik: Pinngortitaq Qulequtaq: Ice mélange dynamics near the tidewater outlet glacier Jakobshavn Isbræ, NV Greenland (Ismilange dynamik nær tidevandsudløb ved gletsjeren Jakobshavn…\nPostDoc’inngorniaq: Christina Larsen Sammivik: Peqqinneq Qulequtaq: Psykisk trivsel og misbrugsadfærd i Grønland set over et livsforløb – betydningen af kontekst, robusthed og social transition Allaatigisaq:…\nAllaatigisamik piginnittoq: PostDoc Rikke Jacobsen Sammivik: Inuiaqatigiilerineq Qulequtaq: Balanced adaptation – exploring relevant concepts for adaptation to climate change, consolidation and MSC certification. (Balanceret tilpasning –…


Ligat ha'Al 2020/2021 » 5. Giornata\nIsraele » Ligat ha'Al 2020/2021 » 5. Giornata\n17.10.2020 Beitar Jerusalem - Maccabi Petach-Tikva rinv.\nFC Ashdod - Maccabi Netanya rinv.\nHapoel Hadera FC - Bnei Sachnin FC rinv.\nHapoel Haifa - Bnei Yehuda Tel Aviv rinv.\nHapoel Kfar Saba - Maccabi Haifa rinv.\nIroni Kiryat Shmona - Hapoel Tel Aviv rinv.\n7 Hapoel Be'er Sheva 3 1 1 1 4:5 -1 4\n8 Maccabi Netanya 2 1 0 1 9:3 6 3\n9 Beitar Jerusalem 1 1 0 0 1:0 1 3\n10 Maccabi Tel Aviv 3 0 2 1 3:4 -1 2


PLAYERSPLAYER RATERRNKPLAYER, TEAM POSFG%FT%3PMREBASTSTLBLKPTS20161Jimmer Fredette, Nor SG-0.010.01-0.80-1.15-0.87-1.13-0.80-1.14-5.892Bryce Cotton, Mem SG-0.02-0.00-0.82-1.15-0.85-1.07-0.80-1.14-5.873Jordan Adams, Mem SG DTD-0.03-0.05-0.82-1.14-0.85-1.07-0.80-1.15-5.924Joe Harris, Bkn SG-0.04-0.00-0.80-1.13-0.86-1.16-0.80-1.15-5.955Elliot Williams, Mem SG-0.11-0.00-0.80-1.13-0.85-1.16-0.80-1.14-6.006Luis Montero, Por SG-0.16-0.00-0.80-1.13-0.87-1.16-0.80-1.13-6.057Dahntay Jones, Cle SG-0.01-0.00-0.80-1.12-0.86-1.13-0.74-1.13-5.808Jodie Meeks*, Orl SG O-0.090.06-0.75-1.12-0.85-1.16-0.80-1.11-5.829C.J. Wilcox, Orl SG DTD-0.17-0.01-0.65-1.09-0.80-0.87-0.74-1.01-5.3410Orlando Johnson, Nor SG-0.28-0.00-0.78-1.07-0.86-1.07-0.70-1.10-5.8911Aaron Harrison, Cha SG-0.16-0.27-0.77-1.07-0.86-0.99-0.80-1.12-6.0412Jarell Eddie, Wsh SG-0.410.13-0.54-1.03-0.84-1.02-0.77-1.02-5.5113James Young, Bos SG-0.24-0.13-0.71-1.02-0.81-0.99-0.77-1.10-5.7614Axel Toupane, Den SG-0.290.01-0.58-0.99-0.76-0.96-0.61-0.99-5.1915Xavier Munford, Mem SG-0.12-0.24-0.65-0.99-0.71-0.79-0.70-0.99-5.1916Pat Connaughton, Por SG-0.410.08-0.73-0.99-0.80-1.10-0.80-1.08-5.8317Elijah Millsap, Uta SG-0.30-0.04-0.80-0.97-0.73-0.96-0.70-1.08-5.5918R.J. Hunter, Bos SG-0.360.05-0.47-0.96-0.78-0.76-0.67-0.95-4.9119Jared Cunningham, Mil SG-0.50-0.35-0.60-0.96-0.73-0.76-0.74-0.90-5.5320Devyn Marble, LAC SG-0.49-0.53-0.67-0.96-0.79-0.79-0.77-1.03-6.0221Bryce Dejean-Jones, Nor SG-0.14-0.32-0.60-0.91-0.76-0.87-0.74-0.99-5.3222Lamar Patterson, Sac SG-0.36-0.04-0.60-0.90-0.58-0.90-0.74-0.98-5.0923Sonny Weems, Phi SG-0.34-0.22-0.54-0.88-0.50-0.87-0.77-0.93-5.0524Shabazz Napier*, Por SG O-0.97-0.07-0.19-0.87-0.14-0.50-0.77-0.72-4.2225Rasual Butler, SA SG0.09-0.07-0.54-0.87-0.69-0.79-0.08-0.89-3.8526Sean Kilpatrick, Bkn SG0.040.58-0.09-0.87-0.66-0.82-0.74-0.41-2.9627John Jenkins, Pho SG-0.060.12-0.52-0.86-0.61-0.93-0.77-0.77-4.4028Troy Daniels, Mem SG0.19-0.120.28-0.86-0.72-0.85-0.70-0.63-3.4129Sergey Karasev, Bkn SG-0.150.31-0.62-0.85-0.61-0.99-0.74-0.95-4.6030Seth Curry, Dal SG0.030.260.11-0.84-0.37-0.53-0.70-0.51-2.5531Anthony Morrow, OKC SG-0.60-0.030.65-0.83-0.69-0.53-0.64-0.33-3.0132Jordan Hamilton, Nor SG-0.15-0.12-0.58-0.83-0.69-0.93-0.70-0.89-4.9033Reggie Bullock, Det SG-0.060.17-0.41-0.80-0.67-0.87-0.74-0.89-4.2734Ian Patrick Clark, GS SG-0.100.15-0.26-0.80-0.39-0.67-0.39-0.64-3.1235Glenn Robinson III, Ind SG-0.14-0.16-0.56-0.80-0.68-0.67-0.52-0.79-4.3236Kirk Hinrich, Atl SG-0.400.19-0.37-0.79-0.32-0.73-0.74-0.86-4.0337Jason Terry, Hou SG-0.770.130.91-0.75-0.090.18-0.52-0.24-1.1438Mike Dunleavy, Cle SG-0.340.06-0.09-0.73-0.58-0.76-0.49-0.67-3.6039James Anderson, Sac SG-0.580.00-0.39-0.71-0.57-0.56-0.36-0.77-3.9340Tim Hardaway Jr., Atl SG-0.240.480.07-0.71-0.49-0.56-0.58-0.45-2.4841Rashad Vaughn, Mil SG-1.640.04-0.02-0.70-0.58-0.33-0.30-0.69-4.2242Justin Holiday, NY SG-0.64-0.06-0.15-0.69-0.45-0.24-0.21-0.64-3.0843Jonathon Simmons, SA SG0.53-0.04-0.49-0.66-0.44-0.47-0.64-0.44-2.6444Nick Young, LAL SG-1.720.340.62-0.66-0.62-0.50-0.58-0.30-3.4245Eric Gordon, Hou SG-0.720.971.29-0.650.040.07-0.360.340.9846O.J. Mayo, Mil SG-1.080.050.15-0.620.020.21-0.55-0.46-2.2747Josh Richardson, Mia SG0.00-0.350.17-0.61-0.32-0.13-0.02-0.41-1.6848Alec Burks, Uta SG DTD-0.58-0.04-0.22-0.60-0.40-0.65-0.67-0.26-3.4149Tyler Johnson, Mia SG0.340.16-0.32-0.60-0.28-0.47-0.36-0.47-2.0050Kevin Martin, SA SG-1.341.290.09-0.59-0.44-0.42-0.70-0.04-2.14NEXT»


du 07 juin 2021 au 02 juil. 2021 - Plabennec (29)\ndu 11 oct. 2021 au 08 nov. 2021 - Plabennec (29)\ndu 29 nov. 2021 au 24 déc. 2021 - Plabennec (29)\ndu 14 févr. 2022 au 11 mars 2022 - Plabennec (29)\ndu 25 avril 2022 au 20 mai 2022 - Plabennec (29)\n- Savoir utiliser l'ensemble des documents nécessaires à la réalisation des transports,\n- Accueil et présentation de la formation (1 H)- Perfectionnement à la conduite rationnelle axe sur les règles de sécurité (65 H)- Application des réglementations (21 H)- Santé, sécurité routière et sécurité environnementales (35 H)- Service logistique (14 H)- Test final d'évaluation des compétences acquises, correction et synthèse du stage (4 H)